AIŠKINAMASIS RAŠTAS

Dėl uždarosios akcinės bendrovės „Molėtų vanduo“ įstatų pakeitimo

**1. Parengto tarybos sprendimo projekto tikslai ir uždaviniai**

Uždaroji akcinė bendrovė „Molėtų vanduo“ (toliau – Bendrovė) 2019 m. sausio 18 d. raštu Nr. IS-7 „Dėl bendrovės įstatų pakeitimo“ prašo Molėtų rajono savivaldybės tarybą pakeisti Bendrovės įstatus. Nauja Bendrovės įstatų redakcija parengta vadovaujantis Lietuvos Respublikos valstybės ir savivaldybės įmonių įstatymo 10 straipsnio 1 dalimi, kuri reglamentuoja, kad savivaldybės įmonėse (taip pat ir UAB) nauja valdyba sudaroma iš ne mažiau kaip 5 narių. Valdybos nariais turi būti skiriami valstybės tarnautojai, kiti fiziniai asmenys, kurių skaičius įmonėse turi sudaryti ne mažiau kaip 1/2 įmonės įstatuose nurodyto valdybos narių skaičiaus ir darbuotojų atstovai, kurie turi sudaryti ne mažiau kaip 1/5 įmonės įstatuose nurodyto valdybos narių skaičiaus, bet ne mažiau kaip vieną. Taip pat pagal reglamentuojančius teisės aktus patikslinti kiti įstatų punktai (pridedamas įstatų lyginamasis variantas).

Šiuo metu Bendrovė vykdo kandidatų atranką į nepriklausomus Bendrovės valdybos narius: vieno kandidato į nepriklausomo valdybos nario, turinčio kompetenciją finansų srityje, vietą, vieno kandidato į nepriklausomo valdybos nario, turinčio kompetenciją strateginio planavimo ir valdymo srityje, vietą, vieno kandidato į nepriklausomo valdybos nario, turinčio kompetenciją vandentvarkos srityje, vietą.

Parengto sprendimo projekto tikslas – pakeisti Bendrovės įstatus ir išdėstyti juos nauja redakcija.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas, 3 dalies 9 punktas;

Lietuvos Respublikos akcinių bendrovių įstatymo 4 straipsnio 10 dalis, 20 straipsnio 1 dalies 1 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – pakeisti įstatai reglamentuoja naujai išrenkamos valdybos narių skaičių.

Neigiamų pasekmių nėra.

**4. Priemonės sprendimui įgyvendinti**

Priimto sprendimo vykdymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Bendrovė.